Συντεταγμένες: 41°21′10″N 24°58′30″E﻿ / ﻿41.352878°N 24.974885°E﻿ / 41.352878; 24.974885

Άνω Θέρμες.
Μέσες Θέρμες.
Κάτω Θέρμες.
Οι **Θέρμες** (Πομάκικα: Ναγκόρνε Μααλέ  (Άνω Θέρμες), Σρέντνα Λίτζα  (Μέσες Θέρμες), παλιά ονομασία *Ιλίτσα*  ) είναι ένα ορεινό Πομάκικο χωριό το οποίο βρίσκεται 40,5 χιλιόμετρα  οδικώς βόρεια από την Ξάνθη στα Ελληνο-Βουλγαρικά σύνορα. Το χωριό είναι χτισμένο σε υψόμετρο 500μ περίπου και έχει συνολικό πληθυσμό 1.221 κατοίκους.  Χωρίζεται στους παρακάτω οικισμούς: τις Άνω Θέρμες, τις Μέσες Θέρμες, τις Κάτω Θέρμες και τις Ιαματικές Πηγές Θερμών. Στο χωριό υπάρχει Γυμνάσιο το οποίο βρίσκεται στην περιοχή των Ιαματικών Πηγών.

Εθνοτικές εντάσεις
------------------

Το Σεπτέμβριο του 2010, το Γαλλικό Τηλεοπτικό συνεργείο του καναλιού TF3 δοκίμασε να τραβήξει πλάνα από το χωριό και τους κατοίκους για την δημιουργία βίντεο-ρεπορτάζ με θέμα τα Πομάκικα χωριά της Θράκης. Το τηλεοπτικό συνεργείο ζήτησε τη βοήθεια του προέδρου του *Πανελληνίου Συλλόγου Πομάκων* και διευθυντή της *Ζαγάλισα* κ. *Ιμάμ Αχμέτ*. Όταν το συνεργείο - μετά τη Γλαύκη - έφθασε στις Θέρμες, και άρχισε να τραβά πλάνα, εμφανίστηκε μία μικρή ομάδα «σεσημασμένων» κατοίκων με επικεφαλής τον ιμάμη και δήλωσαν ότι «*οι κάτοικοι δεν είναι Πομάκοι, αλλά Τούρκοι και απαγορεύεται να βιντεοσκοπήσουν το σχολείο και το τζαμί*».

Όταν ο πρόεδρος του *Πανελληνίου Συλλόγου Πομάκων*, κ. *Ιμάμ Αχμέτ* αντέδρασε, ο ιμάμης άρχισε να καλεί απεγνωσμένα από το κινητό του … **ενισχύσεις** από τα γύρω χωριά. Πράγματι, σε λίγη ώρα συγκεντρώθηκε ένας **μηχανισμός… καταστολής** (αλλά και πολλοί περίεργοι) κυρίως από τον Εχίνο και τα Μελίβοια καθώς και ο δήμαρχος Μύκης *Μουσταφά Αγγά,* ο αντινομάρχης *Τουρκές Χατζημεμίς* (στον συνδυασμό του *Γιώργου Παυλίδη*), ο πρόεδρος Θερμών *Χασάν Ναζίρ*, ο *Αχμέτ Χράλογλου*…βοηθός του ψευτομουφτή Ξάνθης, ο δικηγόρος του…πλήθους *Ιχσάν Καχιγιά* κ.ά. με άγριες διαθέσεις κατά του προέδρου του *Πανελληνίου Συλλόγου Πομάκων* κ. *Ιμάμ Αχμέτ* και των μελών του συνεργείου.

Και ενώ η ένταση κορυφώθηκε έφθασαν αστυνομικές δυνάμεις από τον Εχίνο και την Ξάνθη. Οι συγκεντρωθέντες απαιτούσαν από το συνεργείο να τους δείξει τα πλάνα που τράβηξαν για να τα …**λογοκρίνουν** και να επιλέξουν εκείνοι ποια πρέπει να παραμείνουν και ποια πρέπει να **διαγραφούν**! Οι Γάλλοι καθώς και η Ελληνίδα δημοσιογράφος που τους συνόδευε, *εξεπλάγησαν* από τις βάρβαρες διαθέσεις του πλήθους και τελικά δέχθηκαν να λογοκριθούν τα πλάνα καθώς ενώπιον των αστυνομικών αρχών τους …**απαγόρευαν την αποχώρηση από το χωριό**. Οι εκπρόσωποι του μαινόμενου πλήθους ...έλεγξαν εξονυχιστικά τα πλάνα και αφού υπέδειξαν ποια πρέπει να «κοπούν», υποχρέωσαν το συνεργείο και σε νέα ταπείνωση, δηλαδή να υπογράψουν **έγγραφο-δέσμευση** γραμμένο στα Ελληνικά (σημειώνουμε ότι οι Γάλλοι δεν γνωρίζουν ούτε λέξη Ελληνικά) ότι δεν θα προβάλλουν τα πλάνα που έχουν διαγραφεί! 

Ο Ιμάμ Αχμέτ κράτησε **ηρωϊκή στάση** γιατί παρά τις απειλές του όχλου των **Πομακογενιτσάρων** και τις …παραινέσεις της Ελληνικής αστυνομίας, αρνήθηκε να αποχωρήσει από το χώρο.

Ταυτόχρονα,όμως, υπερασπίστηκε και την τιμή της Ελλάδας και απέτρεψε την δημιουργία ενός μικροχώρου τύπου Ίμια, στην ορεινή Ροδόπη. Απεχώρησε πέντε ώρες μετά και μόνο όταν το συμβάν είχε λήξει, αρνούμενος να δεχθεί αστυνομική συνοδεία. Η στάση του *απέτρεψε τη δημιουργία τετελεσμένων*, ακόμα και σε συμβολικό επίπεδο. Αυτό ήταν το χρέος του ως περήφανου Πομάκου και αυτό έπραξε…

Αξιοθέατα
---------

### Ανάγλυφο του Μίθρα

Ιστορικά είναι γνωστές οι Θέρμες για τον Μίθρα, μια περσική θεότητα (θεός του ήλιου) που λατρευόταν στην περιοχή. Στην περιοχή Κάτω Θερμών υπάρχει το ανάγλυφο του Μίθρα λαξευμένο πάνω σε βράχο το οποίο συμβολίζει ένα σπήλαιο όπου στο κέντρο ο Μίθρας θυσιάζει ένα ταύρο ανάμεσα από τον Καύτη (Cautes) και τον Καυτοπάτη (Cautopates) (συνοδοί του θεού).

Ανάγλυφο Μίθρα - Κοντινή εικόνα.
Το Ανάγλυφο του Μίθρα Ταυροκτόνου (μυθολογικό πρόσωπο - περσική θεότητα - θεός του ήλιου).
Κάτω από το Ταύρο διακρίνεται φίδι και στο πλάι φαίνεται μια άλλη μορφή που ίσως είναι ο Ήλιος ή η Σελήνη. Στο κάτω μέρος του ανάγλυφου παρουσιάζονται σκηνές από τον κύκλο του θεού (ο Μίθρας κυνηγός, χειροτονία, ιερό φαγητό Μίθρα και ήλιου, άνοδος Μίθρα στον ουρανό κλπ). Το ανάγλυφο χρονολογείται από το 2-3ο αιώνα μ.Χ. και βρίσκεται δίπλα από το οικισμό Κάτω Θέρμες.  

### Ιαματικές Πηγές

Θερμά λουτρά - Περιοχή θερμών πηγών - το λουτρό αυτό στο παρελθόν ανήκε στο συγκρότημα του τεκέ Μπουνταλά Χότζα  .
Κύριο λήμμα: Ιαματικές Πηγές Ξάνθης
Οι Ιαματικές πηγές, όπως και το Γυμνάσιο, βρίσκονται 1 χλμ. ανατολικά των (Κάτω) Θερμών. Το όνομα του χωριού προέρχεται από τις θερμές ιαματικές πηγές που υπάρχουν σε ακτίνα 1 χιλιομέτρου στις Θέρμες. Στο χωριό υπάρχουν ενοικιαζόμενα δωμάτια, εστιατόρια, και πισίνες με ιαματικά λουτρά (μερικές από τις πισίνες είναι ελεύθερες αλλά υπάρχουν και οργανωμένες - επί πληρωμή - εγκαταστάσεις).

Προσωπικότητες
--------------

* Ιμάμ Αχμέτ (1952-), δάσκαλος (απόφοιτος Ειδικής Παιδαγωγής Ακαδημίας Θεσσαλονίκης - ΕΠΑΘ), εκδότης της εφημερίδας Ζαγάλισα.

Παραπομπές
----------

1. ↑   Εφημερίδα Ζαγάλισα: *Άνω Θέρμες*.
2. ↑   Εφημερίδα Ζαγάλισα: *Μέσες Θέρμες*.
3. ↑  Kevin Featherstone, Dimitris Papadimitriou, Argyris Mamarelis, Georgios Niarchos (2011). *The Last Ottomans - The Muslim Minority of Greece 1940-1949*. Palgrave Macmillan. σελίδες XVI – XIX. ISBN 978-0230232518. CS1 maint: Πολλαπλές ονομασίες: authors list (link)
4. ↑  *Μουσουλμανικά Μνημεία Δυτικής Θράκης, Ελλάδα*. Μουφτεία Ξάνθης, Κομοτηνής, Έβρου. 2009. σελ. 131.  Εξωτερικός σύνδεσμος στο `|title=` (βοήθεια)
5. ↑  Πέτρου Α. Γεωργαντζή (1998). *Προξενικά Αρχεία Θράκης - Τόμος Α - Πρεσβεία Κωνσταντινουπόλεως, Προξενείο Αδριανουπόλεως, Υ-προξενεία Φιλ/πόλεως & Ξάνθης*. Ξάνθη: Δήμος Ξάνθης. σελίδες Παράρτημα – Πίνακες Στατιστικοί – Υποδιοίκησις Ξάνθης.
6. ↑  "Μέσα στα Πομακοχώρια, και συγκεκριμένα στις Θέρμες" Καθημερινή[*νεκρός σύνδεσμος*]
7. ↑  Domna Michail, *Migration, tradition and transition among the Pomaks in Xanthi (Western Thrace)*, LSE PhD Symposium on Social Science Research on Greece, Hellenic Observatory, European Institute, LSE, June21, 2003
8. ↑  Απόσταση Κάτω Θερμών από Ξάνθη[*νεκρός σύνδεσμος*]: Ιστοσελίδα Γραφείου Μειονοτικής Εκπαίδευσης Θράκης.
9. ↑   "Διοικητική Διαίρεση" Έγγραφο από την ιστοσελίδα του Ελληνικού Υπουργείου Εσωτερικών. www.ypes.gr.
10. ↑  «Ο ΗΡΩΙΣΜΟΣ ΤΟΥ ΔΙΕΥΘΥΝΤΗ ΜΑΣ ΙΜΑΜ ΑΧΜΕΤ! ΑΝΙΣΧΥΡΟ ΤΟ ΕΛΛΗΝΙΚΟ ΚΡΑΤΟΣ! ΠΑΡΤΥ ΤΩΝ ΤΟΥΡΚΙΚΩΝ ΜΗΧΑΝΙΣΜΩΝ ΣΤΑ ΠΟΜΑΚΟΧΩΡΙΑ».
11. ↑  19-Απρ-2007 άρθρο στην εφημερίδα "ο Χρόνος" Κομοτηνής: *Οι άγνωστες Θέρμες, 90 χιλιόμετρα από Κομοτηνή* Αρχειοθετήθηκε 2011-07-21 στο Wayback Machine. - Τα στοιχεία στο άρθρο για το Ανάγλυφο του Μίθρα προέρχονται από τους αρχαιολόγους Μαρίας-Γαβριέλλας Παρισάκη και Λουίζας Λουκοπούλου.
12. ↑  «Επίσημη ιστοσελίδα Ελληνικού Υπουργείου Πολιτισμού (culture.gr): *Ανάγλυφο του Μίθρα Ταυροκτόνου*». Αρχειοθετήθηκε από το πρωτότυπο στις 4 Σεπτεμβρίου 2010. Ανακτήθηκε στις 13 Σεπτεμβρίου 2010.
13. ↑  Prof. Dr. Heath W. Lowry (12 Μαρτίου 2012). «Osmanlıların Balkanlara Yerleşmesinde İmaretlerin Rolü / The Ottoman Settlement in the Balkans: The Role of Imarets». Διάλεξη Οθωμανολόγου Heath W. Lowry από το Πανεπιστήμιο Princeton στο Fatih Üniversitesi. Ανακτήθηκε στις 16 Ιουλίου 2012. [*νεκρός σύνδεσμος*]
14. ↑  Heath W. Lowry (2009). *In the Footsteps of the Ottomans: A Search for Sacred Spaces & Architectural Monuments in Northern Greece*. Istanbul: Mary Martin Booksellers / Bahçesehir University Publications. σελίδες 30–31. ISBN 9789756437865.  Εξωτερικός σύνδεσμος στο `|title=` (βοήθεια)
15. ↑  Νικόλαος Κόκκας (15 Νοεμβρίου 2006). «Ιαματικά Λουτρά Θερμών». Οδηγός Περιφέρειας Ανατολικής Μακεδονίας και Θράκης. Ανακτήθηκε στις 13 Ιουλίου 2012.

Αναφορές
--------

* Εφημερίδα Ζαγάλισα, χάρτης Πομακοχωρίων Νομού Ξάνθης[*νεκρός σύνδεσμος*]
* Δρ.Πέτρος Α. Γεωργαντζής, ιστορικός, Επιστολή προς όλα τα Μέσα Μαζικής Ενημέρωσης Ν. Ξάνθης
* Αναδημοσίευση από περιοδικό *ΙΧΩΡ*, τέυχος 68, Μάιος - Ιούνιος 2006
* Ίδρυμα Βασιλείου Μελά, Προσχολική Αγωγή, Νηπιαγωγείο Πομάκων Άνω Θερμών
* Έθνος On Line, Νίκη Μηταρέα, *Ξάνθη: η Κυρά της Θράκης, Γραφικές Διαδρομές*[*νεκρός σύνδεσμος*]
* Φάνη Μαλκίδη, Ανακοίνωση στο Διεθνές Επιστημονικό Συνέδριο: *Χώρος και περιβάλλον: Παγκοσμιοποίηση-Διακυβέρνηση-Βιωσιμότητα*, Αθήνα, Πάντειο Πανεπιστήμιο
* Άρθρο Διμηνιαίας εφημερίδας: *Καπετάν Ζαχαρίας*, Εκπολιτιστικού Συλλόγου Λυγερέα Μάνης, έτος 6ο, φύλλο 32, Νοέμβριος - Δεκέμβριος 2000

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Θέρμες Ξάνθης** |


|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Μύκης |
| --- |
|  |
| Δημοτική Ενότητα Θερμών | 
* Άνω Θέρμες
* Διάσπαρτο
* Θέρμες
* Ιαματικαί Πηγαί
* Κίδαρις
* Κοττάνη
* Μέδουσα
* Μέσες Θέρμες
 |
|  |
| Δημοτική Ενότητα Κοτύλης | 
* Αιμόνιο
* Δημάριο
* Κοτύλη
* Πάχνη
 |
|  |
| Δημοτική Ενότητα Μύκης | 
* Αιώρα
* Άλμα
* Άνω Ζουμπούλι
* Άνω Κίρρα
* Αχλαδιά\*
* Βασιλοχώρι\*
* Γλαύκη
* Γοργόνα
* Διάφορο
* Εχίνος
* Ζουμπούλι
* Θεοτόκος
* Καπνόανθος\*
* Κένταυρος
* Κίρρα
* Κορυφή
* Κότινο
* Κουτσομύτης
* Κρανιά\*
* Κύκνος
* Μάνταινα
* Μελίβοια
* Μύκη
* Όαση
* Πανέρι
* Προσήλιο
* Πύργος
* Ράχη\*
* Ρεύμα
* Σιρόκο
* Σμίνθη
* Σούλα
* Σταμάτι
* Στήριγμα
* Τρίγωνο
* Χρυσό
* Ωραίο
 |
|  |
| Δημοτική Ενότητα Σατρών | 
* Ακραίος
* Γιδότοπος
* Δουργούτι
* Καλότυχο
* Λυκότοπος
* Πολύσκιο
* Ποταμοχώρι
* Ρεματιά
* Σάτρες
* Τέμενος
* Τσαλαπετεινός
 |
|  |
| 
* Έδρα: Σμίνθη
 |

 |